alexandrainst/scandi-wiki huggingface dataset:
FAMIT

Forening av Magikere i Trøndelag (FAMIT) er en norsk  trylleforening. Det er den eneste trylleforeningen i Norge i tillegg til Den Magiske Ring (DMR) som ikke er underlagt Magiske Cirkel Norge (MCN). Foreningen erstatter det som ville vært Magiske Cirkel Trondheim  dersom en slik underavdeling hadde eksistert for  trøndelagsområdet.

Historie 

FAMIT ble stiftet i 1949 av ivrige tryllesjeler i Trondheim og er med det den yngste av de tre norske trylleforeningene ( MCN 1928, DMR 1947).

Samarbeid med andre trylleforeninger 

FAMIT er ikke tilsluttet Nordisk Magiunion som er et samarbeidsorgan for  nordiske trylleforeninger, men har allikevel et tett samarbeide med Magiske Cirkel Norge og flere andre nordiske trylleforeninger.

 Foreningen er heller ikke tilsluttet FISM (Fédération Internationale des Sociétés Magicques), som er et internasjonalt  trylleforeningsnettverk med hovedansvar for å avvikle  Verdensmesterskapet i trylling hvert tredje år. Det betyr i praksis at dersom et FAMIT-medlem skal konkurrere i VM, må han eller hun også være med i Magiske Cirkel Norge. For å konkurrere i NM holder det imidlertid å være medlem av en norsk trylleforening.

Møtevirksomhet 

FAMIT har medlemsmøter den første mandagen i hver måned gjennom hele året, med unntak av i juli og August. Møtene finner sted i konferanserom på Hotel Augustin i Kongensgate i Trondheim. I tillegg gir FAMIT ut et medlemsblad med samme navn 3-4 ganger i året.

Kjente medlemmer 

Mange av Norges største  magikere gjennom tidene har vært eller er medlem av FAMIT i dag.

 Rune Carlsen
 Hans Henrik Verpe
 Paul Rocks
 Hugo Dønjar
 Brian Hoseth

Æresmedlemmer 

FAMIT har i dag tre  æresmedlemmer. Æresmedlemskap er et gratis, livsvarig medlemskap som mottas for særlig innsats for foreningen gjennom mange år. Æresmedlemmer vedtas av  styret.

 Ole Rian – Grunnlegger
Lennart Green
 Paul Rocks

Referanser

Eksterne lenker 
 FAMITs blogg
 
 MCNs hjemmeside
 FISMs offisielle hjemmeside

Trylling
Norske kulturorganisasjoner
Etableringer i 1949
James Pike

James F. Pike var en britisk skytter som deltok i de olympiske leker 1908 i London.

Pike ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Alexander Maunder, Charles Palmer, John Postans, Frank Moore og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Pike skjøt 77 poeng som var det nest beste resultatet på det britiske laget.

OL-medaljer 
  1908  London –  Gull i skyting, trap lagskyting  Storbritannia

Eksterne lenker 
 

Britiske skyttere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Skyttere under Sommer-OL 1908
Olympiske medaljevinnere i skyting
John Postans

John Musgrove Postans (født 1869 i Suffolk, død 9. januar 1958 i Birmingham) var en britisk skytter som deltok i de olympiske leker 1908 i London.
 
Postans ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Alexander Maunder, Charles Palmer, James Pike, Frank Moore og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Postans skjøt 61 poeng som var det fjerde beste resultatet på det britiske laget.

OL-medaljer 
  1908  London –  Gull i skyting, trap lagskyting  Storbritannia

Eksterne lenker 
 

Britiske skyttere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Skyttere under Sommer-OL 1908
Fødsler i 1869
Dødsfall i 1958
Olympiske medaljevinnere i skyting
Karl-Marx-Hof

Karl-Marx-Hof er en av verdens største boligblokker, og ligger i Heiligenstadt-distriktet i Wien i Østerrike. Blokken ble tegnet og bygget 1927–30 av arkitekten Karl Ehn, en av Otto Wagners disipler. Den er en lang, ubrutt blokkstruktur på 1 100 meters lengde, og er omgitt av en trikkelinje over fire trikkeholdeplasser.  Anlegget ble konstruert for 1 382 leiligheter med 5 000 beboere, og ble gitt navnet Ringstraße des Proletariats.

Under Oppstanden i Wien i 1934 ble anlegget barrikadert av sosialister, og til slutt bombardert med artilleri av den østerrikske hæren. Under Anschluss og andre verdenskrig fikk anlegget navnet Heiligenstädter Hof, men tok tilbake Karl Marx-navnet allerede i 1945. Blokkomplekset ble helt gjenoppbygget på 1950-tallet.

Se også 
 Byker Wall, Newcastle-upon-Tyne, UK
 Falowiec, Gdańsk, Polen
 Prora, Rügen, Tyskland
 Park Hill (Sheffield), Sheffield, UK

Eksterne lenker 
 

Byggverk i Wien
Frank Moore

Frank W. Moore var en britisk skytter som deltok i de olympiske leker 1908 i London.

Moore ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Alexander Maunder, Charles Palmer, John Postans, James Pike og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Moore skjøt 60 poeng som var det nest svakeste resultatet på det britiske laget. I den indivuduelle konkurransen i trap kom han på tiendeplass.

OL-medaljer 
  1908  London –  Gull i skyting, trap lagskyting  Storbritannia

Eksterne lenker 
 

Britiske skyttere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Skyttere under Sommer-OL 1908
Olympiske medaljevinnere i skyting
Peter Easte

Peter Easte var en britisk skytter som deltok i de olympiske leker 1908 i London.

Easte ble olympisk mester i skyting i OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Alexander Maunder, Charles Palmer, John Postans, James Pike og Frank Moore. Det var sju lag med seks mann på hvert som deltok i konkurransen som ble gjennomført 10. og 11. juli 1908. Easte skjøt 55 poeng som var det svakeste resultatet på det britiske laget.

OL-medaljer 
  1908  London –  Gull i skyting, trap lagskyting  Storbritannia

Eksterne lenker 
 

Britiske skyttere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Skyttere under Sommer-OL 1908
Olympiske medaljevinnere i skyting
Park Hill (Sheffield)

Park Hill er et strøk i byen Sheffield, England, med et av verdens største kompleks av sammenhengende boligblokker – Park Hill Flats. Blokkanlegget ble tegnet og bygget 1957–61 av arkitekten Jack Lynn, som var inspirert av Le Corbusier.  er en lang, ubrutt blokkstruktur og inntil 12 etasjer høy.  Anlegget har 995 leiligheter, eget shoppingområde og en grunnskole inkludert i komplekset.

Se også
Byker Wall, Newcastle-upon-Tyne, UK
Falowiec, Gdańsk, Polen
Prora, Rügen, Tyskland
Karl-Marx-Hof, Wien, Østerrike

Eksterne lenker

 History of Park Hill Flats – fra Sheffield City Council.
 [http://www.sheffield.gov.uk/libraries/archives-and-local-studies/publications/park-hill-flats  Sources for the study of the history of Park Hill flats] – fra Sheffield City Council's Libraries and Archives
 Park Hill flats, Sheffield
 Exploring Park Hill Flats
 From Here To Modernity: Park Hill
 Lee Garland fotografier fra Park Hill, 'King Of The Hill' Oktober 2007
 Are Urban Splash taking the urine out of Park Hill? - Youtube.
 Foto av Park Hill Flats, av Peter Jones 

Sheffield
Byggverk i England
Bærum Ishall

Bærum Ishall er en ishall på Rud i Bærum som ble åpnet 28. august 1993, som den 28. ishallen i Norge. Hallen er hjemmebanen til Jutul Hockey og har en publikumskapasitet på 350 plasser, derav nesten 100 seter. Hallen eies og drives av AS Bærum Ishall, som igjen er eid av Idrettslaget Jutul, Bærum Skøyteklubb, Hauger Bandyklubb og ABBIR. Til daglig brukes den av alle aktørene, hovedsakelig hockeylaget, som har et A-lag som spiller i 1. divisjon. Ishallen var den eneste i Bærum inntil Jarhallen på Jar stod ferdig.

Hallen består av fire hockeygarderober, fire bandygarderober, to dommer/damegarderober, et sliperom, kafeteria og styrkerom. Publikumskapasiteten er på 365, med 15 sitteplasser og 350 ståplasser fordelt på den ene langsiden. På samme langside ligger sekretariatet, mens spillerbenken er på andre langside. Inne i hallen finnes i tillegg en liten butikk som selger hockeyutstyr, men den har ingen faste åpningstider.

Bærum Ishall er en del av Hauger Idrettspark, der det er mulig å drive flere ulike idretter, f.eks. baseball, golf, tennis, fotball og langrenn. Rett ved ishallen står i tillegg en bandybane med kunstis. Ishallen fikk nytt kjøleanlegg i 2012 og ble totalrenovert innvendig i 2020.

Kilder
Ishaller og baner i Norge hockey.no

Eksterne lenker
 

Ishaller i Norge
Idrettsanlegg i Bærum
Artikler i skøytesportprosjektet
Jesse Jones

Jesse Jones (egentlig Jonas Tekeste, født 1981) er en norsk rapper fra Haugenstua i Oslo.

Debutalbumet ble lagt ut for salg på iTunes 21. februar 2011. Musikkalbumet er produsert av den norske produsenten Tommy Tee, og Vinni fra Paperboys og den svenske rapperen Ken Ring medvirker på albumet.

Jesse Jones har en kriminell bakgrunn, og i en dokumentar om han, sendt på TV 2 i desember 2010, forteller han åpenhjertig om sin fortid. Han har vært fengslet flere ganger, blant annet for vold mot politimenn og besittelse av narkotika.
Han ble dømt til 2 års fengsel etter at han knivstakk en politbetjent, en straff han sonet 16 måneder av. Det var i studioet i fengslet han startet sin interesse for rap

Jesse Jones hadde albumet 12 blokker og 1 vei inn i 2010 før han ble borte fra rapmiljøet. Sangene han er mest kjent for er «Gategutt» og «Drabant», mye på grunn av hans kritiske og usensurerte tekster.

Diskografi 
 Drabantmusikk EP (2010)
 12 blokker og 1 vei inn (2011)

Referanser 

Norske rappere
Personer fra Oslo
Fødsler i 1981
Bjarne Huseklepp

Bjarne Huseklepp (født 18. januar 1953 i Guddal i Fjaler kommune) er en norsk skolemann og rektor. Han er tidligere langdistanseløper og satte i 1978 to norske rekorder som fortsatt er gjeldende rekorder per januar 2011. Huseklepp representerte idrettsklubbene Idrettslaget Svint, Breim Idrettslag og senere Idrettslaget Fri. 
Huseklepp var på den norske landslaget på 1970-tallet og hadde sin beste sesong i 1978. 

Huseklepp har vært styremedlem i Norges Jeger- og Fiskerforbunds (NJFF) landstyre i 18 år, fra 1987 til 2015. På NJFFs landsmøte i november 2015 ble Huseklepp utnevnt til æresmedlem av organisasjonen.

Personlige rekorder 
Dette er en liste over Huseklepps bestenoteringer, inkludert hans to norske rekorder satt i samme løp. Plassering blant Norges 100 beste gjennom alle tider per 1. januar 2011 er notert under ranking.

Referanser 

Norske langdistanseløpere
Norske skoleledere
Norske pedagoger
Personer fra Fjaler kommune
Fødsler i 1953
Augun dine

Augun dine er et musikkalbum med Hans Løkken, utgitt i 1987. Dette er hans første og eneste plate som soloartist.

Sporliste 
 «Augun dine» (Hans Løkken)
 «Blå fiol og stemorsblomster» (Hans Løkken)
 «Livi (slik at du kæin dø) me e smil» (Hans Løkken)
 «Åra, timæin og tankæin» (Hans Løkken)
 «Mange, mange gongo» (Hans Løkken)
 «Sangen e mine ord» (Hans Løkken)
 «Gje me enda en aprilkvæll» (Hans Løkken)
 «Vendalen» (Hans Løkken)
 «Drømmæin mine» (Hans Løkken)

Medvirkende

Musikere 
 Hans Løkken - sang, mandolin, bass, låtskriver
 Bjørn Elvestad - gitarer, fiolin
 Ivar Morten Bakken - gitarer
 Trond Halle - munnspill
 Svein Ivar Sæther - trommer, perkusjon

Øvrige medvirkende 
 Morten Nyhus - produsent, tekniker

Eksterne lenker 
 Augun dine

Debutalbum fra 1987
Norske musikkalbum
Norske debutalbum
Jutta av Sachsen (d. 1287)

Se også Jutta av Sachsen (dansk dronning)

Jutta av Sachsen (født omkring 1240, død 23. desember 1287) var datter av hertug Albrecht I av Sachsen og Agnes av Thüringen (død før 1247). 

Jutta ble markgrevinne av Brandenburg etter at hun i 1255 inngikk ekteskap med markgreve Johan I av Brandenburg (død 1266/1267). De to er foreldre til den danske dronningen Agnes av Brandenburg (død 1304).

Huset Askanien
Fødsler i 1240
Dødsfall i 1287
Orkdalsbanken Stadion

Orkdalsbanken Stadion, tidligere kjent som Fannremsmoen, er en fotball- og friidrettsarena som ligger på Fannrem i Orkdal. Anlegget ble oppgradert og gjenåpnet i 2008. Anlegget ble brukt av Kattems toppserielag i sesongen 2010 og 2011, (kvinner), samt alle fotballag i Orkla FK og Orkdal IL. Ved oppgraderingen ble det også anlagt et friidrettselement i nordøstre ende av stadion, samt en 7erbane på baksiden av tribuneanlegget.

Fotballstadioner i Norge
Idrettsanlegg i Trøndelag
Sport i Orkland
Byggverk i Orkland
Kristin Tonjer

Kristin Tonjer (født 1953) er en amatørskuespiller som spilte rollen som Evelyn, i NRK-serien Hjerte til hjerte fra 2007. Hun spilte i begge sesonger. Tonjer spilte uten manus i rollen som Evelyn Moe.

Filmografi

Referanser

Eksterne lenker 
 

Norske skuespillere
Hattifnattene

Hattifnattene (svensk hattifnattarna) er vesen i Tove Janssons bøker om Mummitrollet.

De er små, sylinderformede, og kan beskrives som «elektriske spøkelser som skremmer mange». De er tause vesner som alltid vandrer omkring hvileløst; døve og stumme, og uten behov for mat eller drikke. De opptrer alltid i oddetall. De holder til på Hattifnattøya, og når det er tordenvær samler de seg sammen ved kjempegranen, eller ved en stolpe med et barometer på. Etter tordenværet er de ladet, og farlige å berøre.

Hattifnattene er tilstede i mummiuniverset helt fra den første boka, Småtrollene og den store oversvømmelsen (1945). Mummipappa henviser ofte til hattifnattene som en del av sin ville og eventyrlige ungdom, uten at det gis detaljer. I novellesamlingen Det usynlige barnet (1962) forteller novellen «Hattifnattenes hemmelighet» om Mummipappas reise ut til Hattifnattøya, hvor han hilses med respekt.

I tegneserien Mummitrollet opptrer hattifnattene fra første episode. Her er de masete og innspåslitne – og familiemedlemmer, mens de i bøkene framstår som hemmelighetsfulle og dragende.

Referanser 

Mummitrollet
Animerte figurer
Frode Halse

Frode Halse (født 1954) er en norsk anestesisykepleier og paragliderpilot. Han begynte med paragliding i 1990. Kallenavnet «Nimbus» har han fått etter flere farlige sky-episoder.

Meritter 
 1993 - første som landet med PG på Galdhøpiggen.
 1995 - brøt 100 km-grensen (105 km) med PG i Norge.
 1998 og 2000 -  vinner av Distanseligaen.
 2000, 2001 og 2002 - Vinner av Milslukern (fridistansekonkurranse) 
 2002 - første med PG ned Romsdalen.
 2003 - vinner av Fridistanseligaen.
 2004 - første med PG over Sognefjellet.
 2004 - brøt 150 km-grensen (153,6 km) med PG i Norge.
 2006 - ble den første med et snitt på over 100 km pr tur på Adelskalenderen PG.
 2006 - var meget nær døden da han ble sugd opp i ei tordensky.
 2016 - gir ut boka SKYSUG - en paragliderpilots bekjennelse.

Referanser

Eksterne lenker 
 Hans videoer

Fødsler i 1954
Norske fallskjermhoppere
Tonje Brenna

Tonje Brenna (født 21. oktober 1987) er en norsk politiker (Ap) som fra oktober 2021 er Norges kunnskapsminister i Jonas Gahr Støres regjering. Hun var fylkesrådsleder i Viken fylke 2020–2021.

Liv og virke
Hun vokste opp på Holmlia og flyttet til Jessheim da hun var 12 år. 

Hun har vært gruppeleder for Akershus Arbeiderparti og var valgt inn for Arbeiderpartiet i Akershus fylkesting fra 2007 til 2019. Brenna har også vært politisk rådgiver i Justis- og beredskapsdepartementet og ved Statsministerens kontor. Hun var generalsekretær i Arbeidernes ungdomsfylking (AUF) fra 2010 til 2012. Hun har tidligere jobbet som ungdomssekretær i LO i Akershus og Oslo 2009-2010, og som politisk rådgiver i AUF 2007-2008.

Hun overlevde terroraksjonen på Utøya 22. juli 2011. 

Hun var Arbeiderpartiets førstekandidat i Viken til valget i 2019. Brenna var nestleder i Akershus Arbeiderparti 2017-2019.

Brenna har fullført videregående skole, men har ikke tatt høyere utdannelse. Hun har selv opplyst at hun fikk 2 i matematikk på videregående skole.

Referanser

Eksterne lenker 
 
 

Statsråder i Regjeringen Støre
Ap-statsråder
AUFs ledelse
Politiske rådgivere i Regjeringen Stoltenberg II
Personer fra Ullensaker kommune
Overlevende etter massedrapene på Utøya i 2011
Personer fra Oslo
Norske utdanningsministre
Sisygambis

Sisygambis var moren til den persiske storkongen Dareios III av Persia. 

Etter at Aleksander den store overvant Dareios armé ved slaget ved Issos (ca. 333 f.Kr.), ble dronningmoren, Dareios kone Stateira og deres barn etterlatt mens Dareios selv flyktet. Aleksander viste stor velvilje overfor dronningmoren og resten av familien, og beordret at de skulle bli behandlet med stor respekt. Da Sisygambis fikk høre om Aleksanders død i 353 e.Kr. skal hun angivelig ha tatt farvel med familie og venner og satt seg med ansiktet mot en vegg og sultet seg til døde.

Litteratur 
 Foreman, Laura: Eposet om den store krigerkongen Aleksander den store, USA 2004, ISBN 82-302-0247-8
 Liljegren, Bengt: Aleksander den store, Oslo 2010, ISBN 978-82-02-33211-2

Akamenidene
Aintree

Aintree  er en landsby og et verdslig sogn i det administrative distriktet i Merseyside. Den ligger mellom Walton og Maghull ved veien A59, rundt 9 km nord for Liverpool sentrum i nordvestlige England. I henhold til folketellingen i 2011 er det  innbyggere i landsbyen.

Byen er best kjent for hesteveddeløpsbanen Aintree Racecourse, som siden 1800-tallet har arrangert hesteløpet Grand National. På 1950- og 1960-tallet var det også en fem kilometer lang motorsportbane på stedet, som brukte de samme tribunene som hesteløpet. En forkortet utgave av banen blir framdeles brukt til forskjellige arrangementer, men billøp ble det slutt med i 1982. Leeds and Liverpool Canal går gjennom byen.

Stedsnavnet 
Byen var historisk en del av Lancashire, og navnet Aintree, som antas å være av angelsaksisk opprinnelse, med betydningen «ett tre» eller «tre som står alene». Navnet er første gang dokumentert i 1226, også som Ayntre i 1292, den vanlige stavingen i middelalderen. Stavingen Eyntre opptrer også, og på 1500-tallet Ayntree og Ayntrie.

Referanser

Eksterne lenker 
 
 Aintree Village Parish Council
 Aintree Village Parish Council Local History
 St. Giles Parish Church
 Aintree Racecourse

Byer i Merseyside
Alexander Rogers

Alexander Elliott Rogers (født 14. april 1867, død 19. februar 1934) var en britisk skytter som deltok i de olympiske leker 1908.

Rogers vant en olympisk bronsemedalje i skyting under Sommer-OL 1908 i London. Han kom på andre tredje i den individuelle skytekonkurransen løpende hjort enkeltskudd bak Oscar Swahn fra Sverige og Thomas Ranken fra Storbritannia.

OL-medaljer 
  1908  London - Bronse i skyting, løpende hjort enkeltskudd  Storbritannia

Eksterne lenker 
 

Britiske skyttere
Medaljevinnere under Sommer-OL 1908
Deltakere for Storbritannia under Sommer-OL 1908
Skyttere under Sommer-OL 1908
Olympiske medaljevinnere i skyting
Kollektiv

Et kollektiv er en plural enhet eller et fellesskap. Det kommer fra det latinske ordet colligere, som betyr å samle på norsk. Ordet er etymologisk knyttet til kollekt, kollegium, kollega, kollektor.

I organisatorisk forstand betyr ordet en arbeidsgruppe, et selskap eller lignende, som drives i fellesskap.

Kollektiv er et fundamentalt begrep innen sosialismen, der den kollektive interesse og maktstruktur ansees mer avgjørende enn en økonomisk tilnærming, og dermed et mer abstrakt og ideologisk begrep enn et samarbeid som er mer fokusert på kollektive monetære aspekter og dens faktiske eierskap.

Mange ganger kan dog begrepene bli sett på som likeverdige.

Eksempler på språkbruk 
I vanlig språkbruk finner vi:
 Bokollektiv (om husleiespleis – eventuelt tillagt fordeling av andre funksjoner)
 Kollektivbruk (mest kjent fra landbruk i tidligere Sovjetunionen)
 Bilkollektiv (felleseid bilpark med bruk etter behov)
 Kollektivtrafikk, transport av en mengde passasjerer som skal i samme retning.

Latinske ord og uttrykk
Sosiologi
Jeg synger for min lille venn

«Jeg synger for min lille venn» er et skillingstrykk med tekst av Raf Herzeberg, bearbeidet til norsk av Nordahl Rolfsen. Melodien som visa synges til er av Per Winge (1858–1935), en norsk komponist og dirigent.

Teksten
1.Jeg synger for min lille venn,
og synger siden om igjen
for sølv og gull jeg synger ei
jeg synger bare, barn for deg.

2.Jeg synger bare denne  sang
som jeg har hørt så mangen gang,
da jeg var liten jeg, som du
og hjelpesløs som du er nu.

3.Jeg hørte den av moders munn
ved nattetid i midnattstund,
og hjemme hos min gode far
jeg denne sangen sunget har.

4.Kom hit, kom hit, kom hit Jon Blund
kom hit til gården vår en stund,
kom hit og ut i sleden bær
min veslegutt så fin og skjær.

5.Tre frem, tre frem til vuggen du
og bøy deg over barnet nu,
og når du det i favn har fått
så la det sove riktig godt.

6.Så må du kjøre varlig da
kjør dit hvor drømmen kommer fra,
hvor berget er av pure gull
og porten er av perler full.

7.Så la det sove som en blomst
og blunde blidt som blad på tre
og slå ditt øye opp og se
i morgen solens atterkomst.

Kilder
Oldemors visebok av Eli Støre Erichsen, Cappelen 1976

Skillingsviser
Absinth (band)

Absinth er et norsk rockeband som ble etablert i 1997 og platedebuterte i 2005 med albumet Absinth. I 2009 ga de ut promoen Solid Norsk Rock! - promo 09 og i 2011 kom det store gjennombruddet Har du lyst har du lov som fikk gode kritikker fra flere av landets aviser. Sangen deres «Smil» ble i 2014 kåret til Tidenes Telemarkslåt.

Medlemmer 
 Ted Hansen – vokalist
 Roger Svenkesen – bassist
 Espen Bjørge – gitarist
 Erik Norheim – gitarist
 Thomas Furuvald – trommeslager

Referanser 

Norske rockegrupper
Kongsberg skisenter

Kongsberg skisenter er et alpinanlegg som ligger i Funkelia i Kongsberg. Anlegget har en høydeforskjell på 330 m og har tilsammen ca. 12 kilometer med preparerte løyper, en stolheis og 5 skitrekk (hvorav en er lokalisert i barnebakke). Heiskapasiteten er 7200 personer pr. time. Skisenteret hadde i 2009 en omsetning på  nesten 34,8 millioner kroner

Sesongen 2012/2013 vil Kongsberg Skisenter for første gang arrangere World Cup i snowboard.

Bakkeoversikt
 Turisten (2200 m) – liten vanskelighetsgrad (grønn kategori)
 Eksperten (1700 m) – krevende vanskelighetsgrad (svart kategori)
 Slalåmen (500 m) – krevende vanskelighetsgrad (svart kategori)
 Ormen Lange (1800 m) – middels krevende vanskelighetsgrad (rød kategori). Bygget 1987.
 Konningen Skicrossbakke (1900 m) – middels liten vanskelighetsgrad (blå kategori)
 Avstikker´n (300 m) – middels liten vanskelighetsgrad (blå kategori)
 Tversover´n (200 m) – middels krevende vanskelighetsgrad (rød kategori)
 Familiebakken (500 m) – liten vanskelighetsgrad (grønn kategori). Bygget 2017.
 Barnebakken (150 m) – liten vanskelighetsgrad (grønn kategori)
 Snøbrettpark (300 m)
 Akebakke (100 m)

Referanser

Eksterne lenker
 

Sport i Kongsberg
Alpinanlegg i Norge
Byggverk i Kongsberg
Esztergomkatedralen

Esztergomkatedralen i Esztergom, er hovedkirken for Esztergom-Budapest erkebispedømme og tilegnet jomfru Maria og Sankt Adalbert. Kirken ble påbegynt i 1822. I 1856 ble deler av kirken innviet med verket Missa solennis zur Einweihung der Basilika in Gran (Graner Messe) av Franz Liszt. Gran er det tyske navnet på Esztergom.

Katedralen er  71,5 meter høy innvendig og har en diameter på 33,5 meter. Utvendig er kirken 100 meter høy, regnet fra krypten. Det gjør den til den høyeste bygning i Ungarn og den 18. høyeste kirke i verden. Esztergomkatedralen er Ungarns største og Europas tredje største kirke, med en grunnflate på 5 600 m². Den er utformet som en basilika, 118 meter lang og 49 meter bred. Kirken har en etterklang på 9 sekunder. Altertavlen er på 13,5 meter x 6,6 meter og verdens største maleri i ett stykke.

Eksterne lenker 
 

Katedraler i Ungarn
Klassisisme